
KRESBA A JEJ MOŽNOSTI
TVORIVÉ STRETNUTIE
Čadca 22. júla 2021

Pretože nárok umenia sa bude vždy merať tým, ako sa mu podarí zmeniť skutočnosť. Skutočnosť javov, ktoré umenie prináša pre zmenu skutočnosti. Skutočnosť javov, ktoré prináša rovnako ako skutočnosť, jeho zažitia našim vedomím a cítením.(Dieter Kaufmann)
lektor Prof. PaedDr. Jaroslav Uhel, ArtD.

Obsahové a tematické zameranie tvorivého stretnutia (projektu)
Kresba je hlboká ľudská potreba. Vychádza z túžby po poznaní seba a neskôr svojho okolia. Kresba je súčasne prejavom tela a duše, ale je tiež priamym prostredníkom pre styk s okolím. Kresbu chápeme ako miesto hľadania nových možností, miesto inovácie výtvarného rukopisu, ale aj ako miesto experimentovania, ako prostriedok prieskumu kompozičného usporiadania, ale tiež aj ako prostriedok artikulácie vlastnej skúsenosti či skúsenosti iného.
Kresba má byť predovšetkým prameňom poznatkov, zážitkov, hrou aj predmetom experimentovania. Od čistej abstrakcie ku filozofii obrazu, k výpovedi autora o svojom názore na existenciu sveta. Takáto kresba otvára dvere intuícii, pocitu, tvarovej aj pohybovej slobode, osobnej individuálnej poetike a predstave.

Štrukturálne rozvrstvenie tvorivého stretnutia (projektu)
1. teoretická príprava
2. praktická realizácia 
3. autorská tvorba (skupinová aj individuálna)
4. prezentácia a hodnotenie výsledkov

Časový harmonogram projektu
Príchod a prezentácia účastníkov do 09.00 hod.
09.10 hod.: Otvorenie kurzu, oboznámenie s harmonogramom, zásady fungovania kurzu.
09.30 – 10.30 hod.: Teoretická príprava, prezentácia power point: KRESBA A JEJ MOŽNOSTI. Teoretická časť, príprava pre prácu, zadania účastníkom k stanovenej tematike, ukážky prác, materiálov a pod..
Kresba je základom každého výtvarného prejavu, pretože je v nej bezprostredne implementované myslenie, vnímanie a emočné rozpoloženie umelca. Nevyhnutné súčasti uplatnenia stavebných a vyjadrovacích prvkov kresby, spolu podiel na výsledku výtvarno-estetického vnímania. 
[bookmark: _GoBack]10.45- 13.00 hod. praktická časť KRESBA A JEJ MOŽNOSTI: kresliarske kompozičné tvorivé cvičenia, experiment s tvarom a materiálom symetria, rytmus, stavba, kontrast. V dejinách kultúrneho človeka zaznamenáva kresba obdobný technický aj výrazový vývoj tak, ako maľba ktorú sprevádza či je jej pandantom. V praktickej časti budú aplikované aj individuálne prístupy lektora k účastníkom, v závislosti k ich vzťahu a otvorenosťou pracovať s experimentom ako prostriedkom (kresliarske kompozičné tvorivé cvičenia, experiment s líniou, stopou, tvarom a farbou). 
13.00-13.30: prestávka
13.30-16.30: praktická časť, pokračovanie 
16.30-17.15: záverečné hodnotenie celého kurzu, prezentácia výsledkov





Materiál zabezpečený KKS: výkresy A1 200 g biele (10 ks/1 účastník), výkresy A1 180 g čierne (1 ks/1 účastník), podložky pod výkres, fólia na zakrytie, akrylová biela a čierna farba.

Zabezpečenie kurzu materiálom jednotlivými účastníkmi
Osobná potreba materiálu pre každého účastníka je postavená na jeho možnostiach (finančných materiálnych a pod.). 
- Médium: všetky druhy kresliacich materiálov podľa vlastného výberu, možností a dostupnosti jednotlivých účastníkov projektu, a to v dostatočnom množstve počas trvania kurzu (účastník môže mať napríklad iba jeden druh média, ak nemá inú možnosť), ktoré si prinesú podľa nimi zvoleného média.
- Nástroje podľa vlastného výberu: Výber podľa možností a dostupnosti jednotlivých účastníkov projektu a podľa zvoleného média kresby, ktoré si prinesie so sebou. Nástroje a materiál, potrebný na experiment: kefy, zubné kefky, šidlá, práškový pigment, špagát, borovicové vetvičky, špilky, lak na vlasy
- Papier je integrujúcim komponentom - účastník si môže priniesť aj iné druhy papiera pre svoju prácu: napr. pauzák, hodvábny papier, papier na pečenie, baliaci papier, papier v rolách a pod.
- Nádoba na vodu, misku plochú plastovú, štetce na miešanie latexu (akrylu).
- Ochranné prostriedky, pracovný odev, plášť (patričné množstvo čistiacich potrieb, handier, hygienických potrieb, ochranných pomôcok, rukavíc a pod.). 

Doporučená literatúra:
1. Šefčáková, E.: Moderná slovenská kresba. Bratislava, Tatran, 1967.
2. Panofsky, E.: Význam ve výtvarném umění. Praha: Odeon, 1981.
3. Geržová, J. a kolektív: Slovník svetového a slovenského výtvarného umenia druhej polovice 20. storočia. Bratislava, Profil, 1999.
4. Kulka, J.: Psychologie umění. Praha: SPN, 1990. ISBN 80-04-23694-4.
5. Hlavsa, J.: Psychologické základy teórie tvorby. Praha Academia, 1985.
6. Kolektív: Kresba ako súčasť tvorivého procesu, kresba ako samostatný výtvarný prejav, Zborník zo seminára, Bratislava, Vysoká škola výtvarných umení, 1994
7. Trojan, R., Mráz B.: Malý slovník výtvarného umenia, 1987
8. Prahl, R.: Posedlost kresbou. Praha: Divus, 1998, ISBN 80-902379-9-1.
9. Prietrasinski, Z.: Tvorivé myslenie. Bratislava: Obzor, 1972 244 s.,















						






















Podujatie NAŠE KYSUCE – Na palete z verejných zdrojov podporil Fond na podporu umenia
Hlavný partner podujatia: Fond na podporu umenia

